GYLLENE KLUBBEN Helsinki 19.4.2018

Jäsenkirje 4 2018

Hyvät Gylleneläiset!

Keväiset terveiset Siltamäestä! Viimeiset lumet lähtivät eilen, ja lampi on puoliksi vapaana jäistä! Mutta ei nyt heittäydytä liian optimistisiksi kevään tulon suhteen: kylmä virtaus lähestyy taas viikonloppuna!

Sään vaihteluista huolimatta olen kehittänyt ohjelmaa gylleneläisille.

Siis **torstaina 26.4. kello 11** tapaamme **Designmuseolla**. Katsastamme Timo Sarpanevan viime kuussa avatun näyttelyn. Designmuseo on osoitteessa Korkeavuorenkatu 23 (entinen koulutalo lähellä Johanneksen kirkkoa, ratikka 10:n pysäkki on lähellä).

Seuraava kohde on **OP-Pohjolan uusi uljas toimitalo Vallilassa**, jonne olen varannut esittelyn **kello 13-14**.

Opas Christine Pahlman-Roivainen on meitä vastassa pankin pääaulassa klo 13. Hänen johdollaan voimme tutustua talon moderniin arkkitehtuuriin ja pankin taidekokoelmiin. Mahdollisesti kuulemme myös pankin palvelutarjonnasta eläkeläisille. Tänne pitää ilmoittautua viimeistään 23.4., jotta nimikortit saadaan ajoissa valmiiksi. Siis toimikaa nopeasti, mukaan voi ottaa myös kannattajajäseniä, kunhan lähetätte **nimet minulle viimeistään sunnuntaina 22.4.** sähköpostilla eevaleena.valve@luukku.com tai viesti puhelimella 040 501 3195. Paikalle pääsee Ratikalla 1 (ulos pysäkillä Vallilan kirjasto) tai metrolla Sörnäisten asemalle (vähän kävelyä). Pankin osoite on Gebhardinaukio1 ja Designmuseolta voimme tehdä yhdessä ratikka-ajelun sinne.

Käynnin jälkeen voimme mennä yhdessä läheiseen Antellin kahvila Vääksyyn (Vääksyntie 4) vaikka päivittelemään yhdessä pankkipalvelujen ja muidenkin palvelujen katoamista!

Olettehan saaneet sihteeriltä kutsun SRO:n 70-vuotisjuhliin perjantaina 18.5. 2018 Hanasaareen. Sinne pitää ilmoittautua viimeistään 25.4. yhdistyksen sihteerille. Olisi kiva nähdä mahdollisimman monta gylleneläistä paikalla!

Mitä mieltä olisitte kevätristeilystä Helsingin vesillä tai Runeberg-laivalla Porvooseen joskus toukokuun loppupuolella? En keksi enää mitään uutta, mutta kertaushan on opintojenkin äiti, ja molemmat retket olivat ihan kivoja.

Nähdään ja ilmoittautukaa ajoissa!

Terveisin Eeva-Leena